Canllaw ar ymgeisio am le ysgol ar gyfer Medi 2019 yng Nghaerdydd
Gall dechrau yn yr ysgol gynradd neu fynd i ysgol uwchradd fod yn amser cyffrous i blant a rhieni, ond gall hefyd fod yn amser gofidus oherwydd bod angen gwneud penderfyniadau ar ba ysgolion i ymgeisio amdanynt, ac yna aros i weld a yw'r cais wedi bod yn llwyddiannus.
Gall ychydig o bethau allweddol helpu i wneud y broses yn haws:
Ymweld ag ysgolion cyn ymgeisio i gael cymaint o wybodaeth â phosibl - mae rhestr lawn o ysgolion Caerdydd ar gael ar-lein ar www.caerdydd.gov.uk/ysgolion
Cyflwyno ceisiadau erbyn y dyddiadau cau perthnasol (Ysgolion Uwchradd: 19 Tachwedd 2018, Ysgolion Cynradd:7 Ionawr 2019). Mae bron i hanner ein hysgolion yn cael eu llenwi yn y rownd gyntaf.Mae ceisiadau hwyr yn cael eu hystyried yn yr ail, 3ydd a'r 4ydd rownd.
Manteisio i'r eithaf ar nifer yr ysgolion y gellir ymgeisio amdanynt (pump ysgol uwchradd, tair ysgol gynradd)
Mae'r trefniadau derbyn i ysgolion yng Nghaerdydd ychydig yn wahanol i awdurdodau lleol eraill, ar ôl i Gyngor Caerdydd ddod y cyntaf yng Nghymru i beilota system gydlynol y llynedd. Mae hyn yn golygu y gellir cynnwys Ysgolion Uwchradd Corpus Christi, Teilo Sant a'r Eglwys Newydd ar yr un ffurflen. Yn y gorffennol, roedd rhaid gwneud y ceisiadau hynny ar wahân, yn uniongyrchol i'r ysgolion.
Mae mwy o wybodaeth ar y broses ymgeisio ar gyfer y gwahanol fathau o ysgolion (ysgolion cymunedol, ysgolion ffydd ac ysgolion sefydledig) ar gael ar-lein yn www.caerdydd.gov.uk/derbyniysgolion
Dyddiadau allweddol ac awgrymiadau ar gyfer gwneud cais
Medi a Hydref 2018
24 Medi 2018 - y dyddiad y mae ceisiadau ar-lein ar gyfer ysgolion uwchradd yn agor yng Nghaerdydd (www.caerdydd.gov.uk/derbyniysgolion)
Gofynnwch am wybodaeth am ysgolion o ddiddordeb ac ewch i ddiwrnodau agored - nid oes gan rai ysgolion ddiwrnodau agored, ond gallai fod yn bosibl ffonio a gwneud apwyntiad i ymweld
Penderfynwch ar yr ysgolion i ymgeisio amdanynt a rhowch hwy mewn trefn blaenoriaeth
12 Tachwedd 2018 - y dyddiad y mae ceisiadau ar-lein ar gyfer ysgolion cynradd yn agor
19 Tachwedd 2018 - y dyddiad cau ar gyfer ceisiadau ar-lein ar gyfer ysgolion uwchradd
7 Tachwedd 2019 - y dyddiad cau ar gyfer ceisiadau ar-lein ar gyfer ysgolion cynradd
1 Mawrth 2019 - cynigion ar gyfer ysgolion uwchradd yn cael eu gwneud
16 Ebrill 2019 - cynigion ar gyfer ysgolion cynradd yn cael eu gwneud
Rhai pethau pwysig i'w cofio wrth ymgeisio
Ni chaiff lle ysgol ei gynnig os na wneir cais
Nid yw rhestru'r un ysgol fwy nag unwaith yn cynyddu eich cyfleoedd o gael lle yno
Nid ydych yn sicr o gael lle yn ysgol y dalgylch, ond mae'n well ei chynnwys yn y rhestr dewisiadau, hyd yn oed os nad yr ysgol hon yw eich dewis cyntaf
Nid yw derbyn cynnig am le mewn ysgol dewis is yn effeithio ar eich cyfleoedd o gael cynnig mewn ysgol dewis uwch - byddwch dal yn cael cynnig am le yn yr ysgol a ffefrir os daw lle ar gael yn ddiweddarach
Nid yw cael brawd neu chwaer yn yr ysgol yn sicrhau lle yno, ond bydd yn cael ei ystyried, felly mae'n bwysig cynnwys eu manylion ar y cais
Nid yw mynd i'r feithrinfa sy'n gysylltiedig ag ysgol yn golygu y byddwch yn cael lle'n awtomatig yn y dosbarth derbyn - mae dal angen gwneud cais
Gall cais hwyr effeithio'n ddifrifol ar eich cyfle o gael lle, felly mae'n bwysig gwneud nodyn o'r dyddiadau cau:
Ysgolion Uwchradd:Dydd Llun 19 Tachwedd 2018
Ysgolion Cynradd: Dydd Llun 7 Ionawr 2019
Mae Ysgolion Uwchradd Corpus Christi, Teilo Sant a'r Eglwys Newydd yn rhan o broses derbyn i ysgolion gydlynol Caerdydd, sy'n golygu bod ymgeisio amdanynt yn haws nag erioed.
Nid oes rhaid i chi fod yn siaradwr Cymraeg i ymgeisio am ysgol cyfrwng Cymraeg
Y llynedd, cafodd 98% o rieni a roddodd ysgol gynradd eu dalgylch fel eu dewis cyntaf le yno.Mewn ysgolion uwchradd cafodd 96% o rieni gynnig am le yn ysgol eu dalgylch ar ôl ei nodi fel eu dewis cyntaf.
Mae'r holl ysgolion cymunedol yng Nghaerdydd yn rhannu'r un meini prawf gordanysgrifio - y rheolau a ddefnyddiwn pan fo mwy o geisiadau na lleoedd ar gael.
Mae mwy o fanylion am sut mae'r broses derbyn i ysgolion yn gweithio yng Nghaerdydd a cheisiadau ar-lein ar gael ar: www.caerdydd.gov.uk/derbyniysgolion